Netis

Netis – požemio pasaulio vartų sargas Mesopotamijos mitologijoje. Minimas poemoje „Inanos nužengimas į požemio pasaulį“ ir babiloniečių užkalbėjimuose.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 86. ISBN 978-0-292-70794-8.

Kaip pasakojama minėtoje poemoje, Inana beldžiasi į požemio pasaulio vartus, šaukdama Nečiui, kad ją įleistų. Nečiui paprašius paaiškinti, kodėl ji prašosi įleidžiama, Inana nurodo atvykusi dalyvauti svainio Gugalanos laidotuvėse. Netis tolesnių nurodymų nueina pasiklausti požemio pasaulio valdovės Ereškigalės (Inanos sesers), paaiškina jai, kad Inana turinti visus me. Įtūžusi Ereškigalė paliepia Nečiui užrakinti visus septynis požemio pasaulio vartus. Tuomet Inanai leidžiama įeiti, tačiau prie kiekvienų vartų ji turinti nusimesti vieną apdarą. Netis Inanai paaiškina, kad „tokie yra požemio pasaulio keliai“. Galiausiai Inana lieka nuoga ir netenka visų savo galių.Gwendolyn Leick (2002). A Dictionary of Ancient Near Eastern Mythology, p. 92. ISBN 9781134641024.

 Šaltiniai 

Kategorija:Mesopotamijos dievai